A BIZOTTSÁG 1652/2004/EK RENDELETE
(2004. szeptember 20.)
a Pakisztáni Iszlám Köztársaságból származó textil- és ruhaipari termékek keretmennyiségei közötti átcsoportosítások engedélyezéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendeletre (1) és különösen annak 7. cikkére,
mivel:
(1)
Az Európai Közösség és a Pakisztáni Iszlám Köztársaság között létrejött és a 96/386/EK tanácsi határozattal (2) jóváhagyott, a textiltermékek piacra jutásával kapcsolatos szabályokról szóló egyetértési megállapodás előírja, hogy kedvezményesen kell elbírálni Pakisztánnak bizonyos, az ún. „kivételes rugalmasságra” irányuló kérelmeit.
(2)
A Pakisztáni Iszlám Köztársaság kategóriák közötti átcsoportosításra irányuló kérelmet nyújtott be 2004. május 24-én.
(3)
A Pakisztáni Iszlám Köztársaság által kérelmezett átcsoportosítások nem haladják meg a 3030/93/EGK rendelet 7. cikkében hivatkozott és az ahhoz fűzött VIII. melléklet 9. oszlopában ismertetett rugalmassági korlátokat.
(4)
Helyénvaló helyt adni a kérelemnek.
(5)
Kívánatos, hogy e rendelet a megjelenését követő napon hatályba lépjen, hogy a piaci szereplők a lehető legrövidebb időn belül élhessenek a lehetőséggel.
(6)
Az e rendeletben előírt intézkedések összhangban vannak a 3030/93/EGK rendelet 17. cikke szerint felállított textiltermékekkel foglalkozó bizottság véleményével,
ELFOGADTA EZT A RENDELETET:
1. cikk
A Pakisztáni Iszlám Köztársaságból származó textiltermékek keretmennyiségei közötti átcsoportosítások a 2004-es kontingensévre a melléklettel összhangban engedélyezettek.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. szeptember 20-án.